***Тэма. Літары І, і***

**Мэты і задачы:** вучыць правільна пісаць літары **І,і**; працаваць над рознымі тыпамі злучэнняў у слове; фарміраваць уменне спісваць напісаныя ад рукі сказы, правільна афармляць іх на пісьме, замацоўваць навык напісання імёнаў з вялікай літары, сачыць за правільнай паставай пры пісьме; выхоўваць акуратнасць, уважлівасць

**Ход урока:**

**І. Арганізацыйны момант.**

**ІІ. Актулізацыя ведаў.**

1.Вылучэнне гуку [і].

 На ўроку чытання мы гаварылі пра сяброўства. Сябраваць паміж сабой могуць і дзеці, якія сядзяць побач за партамі: Даша і Ала, Міша і Іван.

* Які гук “аб’ядноўвае” усіх дзеці? (Гук [і].)
* Гэты гук адмысловы. З яго складаецца маленькае слова. Назавіце яго. (Гэта гук [і], маленькае слова і.) Дайце характырыстыку гэтаму гуку. (Гук [і] – галосны, утварае склад.)
* Вось мы і зрабілі новае адкрыццё. Гук [і] можа быць асобным словам. На пісьме ён абазначаецца літарай **і**.). Прыдумайце словы з літарай **і**.

**ІІІ. Паведамленне тэмы і пастаноўка мэты ўрока.**

**IV. Работа над новым матэрыялам**

1. Знаёмства з пісьмовай маленькай літарай **і**.
* Настаўнік прымацоўвае картку з выявай літары **і**.
* Графічны аналіз літары **і**.
* Дэманстрацыя ўзору і тлумачэнне спосабу напісання літары **і**.
* Пісьмо літары і ў паветры.
1. Работа ў пропісі..
* Вучні абводзяць ручкай чырвоны ўзор па напрамку стрэлак, а затым вучацца пісаць літару **і**, абводзячы яе па кропках.

***Фізкультхвілінка “ Літарынка”.***

1. Удасканаленне ўмення спісваць словы і сказы з рукапіснага шрыфту.
* Колькі слоў у кожным сказе?
* Назавіце другое слова ў другім сказе.
* Якая літара склала цэлае слова?
* З якой літары склалася цэлае слова?
* Што паставім у канцы сказа?
* Настаўнік піша на дошцы першы сказ, паказваючы ўсе віды злучэння паміж літарамі ў словах.
* Паўтараюцца правілы пасадкі пры пісьме.
* Вучні спісваюць першы сказ у сшытак.

*Узаемаправерка.*

1. Гульня “Хто уважлівы?”.

Настаўнік называе слова. Па першым гуку кожнага слова вучні ўтвараюцца новыя словы – імёны людзей.

*Іголка, ружа, ананас – Іра, Іклы, нітка, гара, артыст – Інга. Іней, вада, абароонак, ногі – Іван.*

1. Паўтарэнне правілаў напісання слоў з вялікай літары.
2. Знаёмства з вялікай літарай **І**.
* Да дошкі прымацоўваецца картка з выявай пісьмовай літары **І**.
* Графічны аналіз літары **І**.
* Дэманстрацыя ўзору і тлумачэнне спосабу напісання вялікай літары **І**.
* Напісанне літары **І** ў паветры.
1. Работа ў пропісі.
* Вучні абводзяць “сухім” пяром чырвоны ўзор літары, а затым вучыцца пісаць гэтую літару, абводзячы яе па кропках.

***Фізкультхвілінка.***

1. Спісванне сказаў з рукапіснага шрыфту.
* Чытанне сказаў.
* Колькі сказаў вы прачыталі?
* Колькі слоў у першым сказе?
* Назавіце 3-е слова?
* Чаму толькі гэта слова напісана з маленькай літары, а астатнія – з вялікай?
* Знайдзіце сказ, у якім таксама ёсць маленькае слова **і**..
* Якія правілы напісання трэба ведаць, каб правільна напісаць гэты сказ? ( Першае слова ў сказе пішацца з вялікай літары. Імёны людзей пішуцца з вялікай літары. У канцы сказа ставіцца кропка).
* Паўтараюцца правілы пісьма і правілы пасадкі пры пісьме.
* Вучні самастойна спісваюць гэтыя сказы.

Самаправерка. Самаацэнка.

**V. Вынік урока. Рэфлексія “Літары І,і”.**

- Якія літары навучыліся пісаць на ўроку?

- Якт гук яны абазначаюць?